recursal/SuperWikiNEXT-32B huggingface dataset:
Το **Αυτόνομο Συμβούλιο Ράμπα Χασόνγκ** συστάθηκε από την Κυβέρνηση του Άσαμ το 2005. Δημιουργήθηκε για όλα γύρω από την ανάπτυξη στον τομέα της οικονομίας, της εκπαίδευσης, της κοινωνικοπολιτισμικής και εθνοτικής ταυτότητας των Ράμπα που κατοικούν στη περιοχή του συμβουλίου.

Ιστορία
-------

Ένα αυτόνομο συμβούλιο Ράμπα Χασόνγκ έχει δημιουργηθεί με έδρα το Ντουντνάι. Η δικαιοδοσία του συμβουλίου εκτείνεται μέχρι τη περιοχή Ράνι της επαρχίας Καμρούπ και καταλαμβάνει σχεδόν όλη την επαρχία Γκοαλπάρα. Το αυτόνομο συμβούλιο έχει δημιουργηθεί για να εκπληρώσει τις μακροχρόνιες απαιτήσεις των Ράμπα της περιοχές.

Οι πρώτες εκλογές διεξήχθησαν το 2013 για το σχηματισμό του γενικού συμβουλίου.

Δείτε επίσης
------------

* Ράμπα
* Γλώσσα Ράμπα

Παραπομπές
----------

1. ↑  Rabha Council Act challenged in SC Αρχειοθετήθηκε 2016-03-04 στο Wayback Machine. , *The Assam Tribune*
2. ↑  Assam tribal council polls today amid bandh call , *Indian Express*

Εξωτερικοί σύνδεσμοι
--------------------

* goalpara.gov.in/rabha\_hasong.htm
**Αντιπρόεδρος** ονομάζεται αξιωματούχος σε μια κυβέρνηση ή επιχείρηση που είναι μια θέση κάτω από τον πρόεδρο (ή τον διευθύνοντα σύμβουλο). Μπορεί επίσης να αναφέρεται σε εκτελεστικούς αντιπροέδρους, υποδηλώνοντας ότι ο αντιπρόεδρος είναι στον εκτελεστικό τομέα της κυβέρνησης, πανεπιστήμιο ή εταιρεία. Σε ορισμένες χώρες, ο αντιπρόεδρος ονομάζεται «αναπληρωτής πρόεδρος».

Στην κυβέρνηση
--------------

Στην κυβέρνηση, ένας αντιπρόεδρος είναι πρόσωπο που έχει πρωταρχική ευθύνη να ενεργεί αντί του Προέδρου αν πεθάνει ο Προέδρος, παραιτηθεί ή κριθεί ανίκανος. Οι αντιπρόεδροι εκλέγονται είτε από κοινού με τον πρόεδρο ως επικεφαλής του, ή σπανιότερα, διορίζονται ανεξάρτητα μετά την εκλογή του προέδρου.

Οι περισσότερες κυβερνήσεις με αντιπροέδρους έχουν ένα άτομο σε αυτόν τον ρόλο ανά πάσα στιγμή, αν και σε ορισμένες χώρες υπάρχουν δύο ή περισσότεροι αντιπρόεδροι. Εάν ο πρόεδρος δεν είναι παρών, πεθαίνει, παραιτείται, ή δεν είναι σε θέση να εκπληρώσει τα καθήκοντά του, ο αντιπρόεδρος γενικά θα είναι πρόεδρος. Σε πολλά προεδρικά συστήματα, ο αντιπρόεδρος δεν ασκεί πολλή καθημερινή πολιτική εξουσία, αλλά εξακολουθεί να θεωρείται σημαντικό μέλος του κυβερνητικού υπουργικού συμβουλίου.
Ο **Χίλαρι Μπορ** (γεν. 22 Νοεμβρίου 1989) είναι γεννηθείς Κενυάτης δρομέας μεσαίων αποστάσεων με φυσικά εμπόδια, που εκπροσωπεί τις Ηνωμένες Πολιτείες.

Καριέρα
-------

Προκρίθηκε στους Ολυμπιακούς Αγώνες 2016 στα 3000 μέτρα στιπλ, αφού τερμάτισε 2ος στο Πρωτάθλημα Στίβου Ηνωμένων Πολιτειών (προκριματικά για τους Ολυμπιακούς Αγώνες). Στο Ρίο ντε Τζανέιρο, τερμάτισε στην 7η θέση, με 8:22.74 και νέο ατομικό ρεκόρ.

Συμμετείχε και στο Παγκόσμιο Πρωτάθλημα Στίβου 2017, όπου κατάφερε να τερματίσει στην 17η θέση στον πρώτο γύρο, και δεν προκρίθηκε στον τελικό.

Στο Diamond League της Ντόχας, στις 3 Μαΐου 2019, κατέκτησε τη 2η θέση με ένα τεράστιο ατομικό ρεκόρ 8:08.41, τερματίζοντας πίσω από τον Σουφιάν Ελ Μπακαλί, για 1 περίπου δευτερόλεπτο.

Ατομικά ρεκόρ
-------------

* 1500 μ – 3:44.30 (2008)
* 3000 μΣ – 8:08.41 (2019)
* 5000 μ – 13:26.81 (2018)

Παραπομπές
----------

1. 1 2  Ο Χίλαρι Μπορ στην World Athletics
2. ↑  «Former Cyclones runner makes Olympics in men's steeplechase». *Des Moines Register* (στα Αγγλικά). Ανακτήθηκε στις 4 Μαΐου 2019.
Η Αθήνα επιβαρύνθηκε περισσότερο από την αντιπαροχή με πολλές μικτές χρήσεις
Η **αντιπαροχή** ή **θεσμός της αντιπαροχής (ν. 3741/29)** οικοπέδων με διαμερίσματα είναι μέθοδος δόμησης που χρησιμοποιήθηκε έντονα στην Ελλάδα κατά την μεταπολεμική περίοδο.

Ορισμός
-------

Ως νομικός όρος, σημαίνει την παροχή ενός οικοπέδου σε εργολάβο ή κατασκευαστή, με αντάλλαγμα την απόκτηση μιας ή περισσότερων ιδιοκτησιών στο οικοδόμημα που θα ανεγερθεί.

Πρακτική
--------

Ψηφισμένος ως νόμος το 1929 (περί "οριζόντιας ιδιοκτησίας"), εφαρμόστηκε ως λύση στο οξύ στεγαστικό πρόβλημα που προκλήθηκε ιδίως στην Αθήνα, εξαιτίας της τεράστιας συσσώρευσης πληθυσμού σε αυτήν ύστερα από την Ελληνοτουρκική ανταλλαγή πληθυσμών του 1923 και αργότερα ως αποτέλεσμα της καταστροφής χιλιάδων χωριών και κωμοπόλεων που προκάλεσε ο Εμφύλιος Πόλεμος του 1946-1949. 

Σε αυτή την μέθοδο στηρίχθηκε μεταπολεμικά η οικοδόμηση της Αθήνας και των προαστίων. Αργότερα, και άλλες Ελληνικές πόλεις χρησιμοποίησαν τον τρόπο ανάπτυξης του μοντέλου της Αθήνας.
Το **Φεστιβάλ Μουσικής και Τεχνών Coachella Valley** (αγγ.:*Coachella Valley Music and Arts Festival*) αποτελεί ένα από τα δημοφιλέστερα φεστιβάλ της Αμερικής αλλά και παγκοσμίως με ετήσια διεξαγωγή, καθώς βασικό του προτέρημα αποτελεί το γεγονός πως προτιμάται και "διαφημίζεται" από πολύ γνωστά άτομα του διαδικτύου, έχοντας ως αποτέλεσμα την δημιουργία αυτού του φεστιβάλ ως "κάτι που σίγουρα πρέπει να επισκεφτείς τουλάχιστον μια φορά". Έτσι αποτελεί ένα φεστιβάλ μουσικής που διεξάγεται κάθε χρόνο στο Empire Polo Club ,στο Indio ,συμπεριλαμβάνοντας μουσική διαφόρων ειδών όπως Rock ,Pop ,Hip Hop, καθώς και διάφορες εγκαταστάσεις καλλιτεχνιών και γλυπτών.

Το φεστιβάλ του 2018.
Αρχικά η διεξαγωγή του φεστιβάλ πραγματοποιούταν σε μια διάρκεια δυο ημερών, έπειτα τριών και πλέον σε δυο σαββατοκύριακα, όπου προσκαλούνται διάφοροι καλλιτέχνες και τραγουδιστές με σκοπό να "δώσουν ζωή" σε αυτό το πολύ-αναμενόμενο φεστιβάλ. Παράλληλα, παράδοση έχει θεωρηθεί η διαδικασία δημιουργίας διάφορων ενδυμάτων που αντιπροσωπεύουν τον χαρακτήρα του καθενός καθώς αποτελεί βασικό λόγο για τον οποίο χιλιάδες άτομα επισκέπτονται το συγκεκριμένο φεστιβάλ κάθε χρόνο.

Παραπομπές
----------

1. ↑
Δια-τμηματική άσκηση μονάδων του πολεμικού ναυτικού της Ταϊβάν σε αντι-υβριδικές απειλές
Ο όρος **υβριδικός πόλεμος** πρωτοεμφανίστηκε στις αρχές του 2000 και αναφέρεται σε ένα νέο, προσαρμοσμένο στα δεδομένα της εποχής, πόλεμο. Γενικά, θα μπορούσε να οριστεί ως ο πόλεμος που διεξάγεται με τη χρήση συμβατικών και μη συμβατικών μεθόδων και τακτικής. Μέρος των επιχειρήσεων του πολέμου αυτού μπορεί να είναι ο κυβερνοπόλεμος, η τρομοκρατία, ο ανταρτοπόλεμος, οι ψυχολογικές επιχειρήσεις, η παραπληροφόρηση, και, εν τέλει, οποιαδήποτε μέθοδος ή τακτική μπορεί να βοηθήσει στην επίτευξη της νίκης.   

Άλλα ονόματα που χρησιμοποιούνται είναι: *μη γραμμικός πόλεμος* (non-linear war) ή *μη παραδοσιακός πόλεμος* (non-traditional war).

Σύμφωνα με τον πρώτο που χρησιμοποίησε αυτόν τον όρο, τον αντισυνταγματάρχη Πεζοναυτών, ε.α. Φρανκ Χόφμαν (Frank Hoffman) *«...η θολότητα των τρόπων πολέμου, η θολότητα για το ποιος πολεμάει, και ποιες τεχνολογίες ασκούνται, παράγει ένα ευρύ φάσμα ποικιλίας και πολυπλοκότητας, το οποίο ονομάζουμε υβριδικό πόλεμο»* 
και *«οι υβριδικοί πόλεμοι ενσωματώνουν ένα φάσμα διαφορετικών μέσων πολέμου, περιλαμβάνοντας συμβατικές ικανότητες, ακανόνιστες τακτικές και σχηματισμούς, τρομοκρατικές ενέργειες, αδιάκριτη βία και εξαναγκασμό».*

Πόλεμοι αυτού του είδους έχουν χαρακτηριστεί, οι μάχες της Χεζμπολάχ με το στρατό του Ισραήλ στο Λίβανο το 2006, η σύγκρουση μεταξύ Ισραήλ και Χαμάς στην επίθεση στη λωρίδα της Γάζας, η επέμβαση της Ρωσίας στη Γεωργία το 2008 και η προσάρτηση της Κριμαίας από τη Ρωσία το 2014. 

Αξίζει να σημειωθεί ότι σύμφωνα με τη ρωσική στρατιωτική ηγεσία, ο όρος *υβριδικός πόλεμος* δημιουργήθηκε από τους δυτικούς στην προσπάθειά τους να περιγράψουν και να ερμηνεύσουν τις ρωσικές στρατιωτικές ενέργειες, και δεν ανταποκρίνεται σε καμμιά στρατιωτική πραγματικότητα. Με την άποψη αυτή συντάσσονται και κάποιοι δυτικοί αναλυτές που τονίζουν ότι η έννοια του *υβριδικού πολέμου* δεν υπάρχει στη ρωσική στρατιωτική σκέψη και τακτική, οπότε και είναι πιθανό να δημιουργηθούν λάθη και παρανοήσεις των στρατιωτικών επιχειρήσεων.

Παραπομπές
----------

1. ↑
2. ↑  Hoffman, Frank (2007). *Conflict in the 21st Century: The Rise of Hybrid Wars*. Arlington, Virginia: Potomac Institute for Policy Studies.
3. ↑   Hoffman G. Frank (2007), Conflict in the 21st Century : The rise of Hybrid Wars, Virginia, Potomac. Institute for Policy Studies, σ. 14
4. ↑
5. ↑   *"Troublingly, the debate over Gerasimov and hybrid war suffers from conceptual difficulties that may lead to faulty models of Russian forces and misunderstanding of Russian actions.*
Specifically, the concept of hybrid war is a Western concept not present in Russian military thought, and therefore, does not
adequately capture Russian perspectives and practices."
Ο **Φρειδερίκος Αύγουστος**, γερμ. Friedrich August (23 Απριλίου 1738 - 24 Μαρτίου 1816) από τον Οίκο του Νάσσαου ήταν πρίγκιπας του Νάσσαου-Ούζινγκεν (1803-1806) και μετά δούκας του Νάσσαου (1806-1816).

Βιογραφία
---------

Γεννήθηκε στο Ούζινγκεν και ήταν ο δευτερότοκος γιος του Καρόλου, πρίγκιπα του Νάσσαου-Ούζινγκεν και της Χριστίνας Βιλελμίνης των Βέττιν, κόρης του Ιωάννη Γουλιέλμου Γ΄, δούκα της Σαξονίας-Άιζεναχ.

Από το 1744 ζούσε με τους γονείς του στο ανάκτορο Μπίμπριχ στο Βίζμπαντεν. Ακολούθησε στρατιωτική σταδιοδρομία στον αυστριακό στρατό και υπηρέτησε στον Επταετή Πόλεμο. Το 1790 έγινε στρατάρχης.

Το 1803 διαδέχθηκε τον μεγαλύτερο αδελφό του Κάρολο Γουλιέλμο, πρίγκιπα του Νάσσαου-Ούζινγκεν, που απεβίωσε χωρίς άρρεν τέκνο. Το 1806 εισήλθε στη Συνομοσπονδία του Ρήνου για να αποφύγει την προσάρτηση του πριγκιπάτου του από τον Ναπολέοντα Α΄. Συμφώνησε με τον γιο του τέταρτου εξαδέλφου του Φρειδερίκο Γουλιέλμο, πρίγκιπα του Νάσσαου-Βάιλμπουργκ την ένωση των περιοχών τους σε δουκάτο.

Το 1813 ο Ναπολέων Α΄ ηττήθηκε στη Λειψία και ο Φρειδερίκος Αύγουστος ακολούθησε τους εναντίον εκείνου συμμάχους. Ο στρατός του υπό τον Άρθουρ Γουέλσλι, δούκα του Ουέλινγκτον πολέμησε στο Βατερλώ. Στο Συνέδριο της Βιέννης εγκρίθηκε η δημιουργία του δουκάτου του Νάσσαου, το οποίο εισήλθε στη Γερμανική Συνομοσπονδία.

Ως ηγεμόνας ήταν πεφωτισμένος και οπαδός της ελευθερίας. Έκανε μεταρρυθμίσεις, όπως η εξάλειψη των φορολογικών προνομίων των ευγενών, η ελευθερία του Τύπου και η ίδρυση ενός σύγχρονου κράτους. Η Αυλή του στο κάστρο του Μπίμπριχ επαινέθηκε από επισκέπτες για την ηρεμία και τη φιλοξενία της. Απεβίωσε το 1816 στο Βίζμπαντεν σε ηλικία 78 ετών, χωρίς άρρεν επιζών τέκνο. Ο μικρότερός του αδελφός Ιωάννης Αδόλφος είχε ήδη αποβιώσει το 1793. Τον διαδέχθηκε ο εγγονός του τέταρτου εξαδέλφου του, Γουλιέλμος ως δούκας του Νάσσαου.

Οικογένεια
----------

Νυμφεύτηκε το 1775 την Λουίζα, κόρη του Καρόλου-Αυγούστου, πρίγκιπα του Βάλντεκ & Πύρμοντ και είχε επιζώντα τέκνα:

* Χριστιανή-Λουίζα 1776-1829, παντρεύτηκε τον Φρειδερίκο, γιο του Καρόλου-Φρειδερίκου μαργράβου του Μπάντεν.
* Καρολίνα-Φρειδερίκη 1777-1821, παντρεύτηκε τον Αύγουστο-Χριστιανό-Φρειδερίκο δούκα του Άνχαλτ-Κέτεν.
* Αυγούστα 1778-1846, παντρεύτηκε τον Λουδοβίκο-Γουλιέλμο λαντγράβο της Έσσης-Χόμπουργκ.
* Φρειδερίκος-Γουλιέλμος 1780, απεβίωσε σε βρεφική ηλικία.
* Λουίζα-Μαρία 1782-1812.
* Φρειδερίκη-Βικτώρια 1784-1822, παντρεύτηκε τον Λουδοβίκο-Ερρίκο-Κλάους της Βουργουνδίας.
* Φρειδερίκος-Κάρολος 1787, απεβίωσε σε βρεφική ηλικία.

Αναφορές
--------

* Ernst Joachim: Karl Wilhelm von Nassau-Usingen. In: Allgemeine Deutsche Biographie (ADB). Band 15, Duncker & Humblot, Leipzig 1882, S. 315.

Παραπομπές σε πηγές
-------------------

1. 1 2 3 4  «Nassau-Usingen, Friedrich August Herzog» (Γερμανικά) σελ. 89.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 64769355
* GND: 116884061

 |

 |
Ο **Τζώρτζ Νέβιλ, 1ος δούκας του Μπέντφορντ** (1461 – 4 Μαΐου 1483), Άγγλος ευγενής από την Οικογένεια Νέβιλ, ήταν γιος του Τζων Νέβιλ, 1ου μαρκησίου του Μόνταγκιου και της Ισαβέλλας Ινγκάλντσθορπ, ανιψιός του Ριχάρδου Νέβιλ, 16ου κόμη του Γουόρικ. Η μητέρα του Τζώρτζ ήταν κόρη του Εδμόνδου Ινγκάλντσθορπ και της Ιωάννας Τίπτοφτ, ο ίδιος ήταν κληρονόμος μιας τεράστιας περιουσίας τόσο από τον πατέρα του όσο και από την μητέρα του. Ο Τζώρτζ πέρα από την κληρονομιά των γονέων του ήταν και κληρονόμος του θείου του Ριχάρδου Νέβιλ, κόμη του Γουόρικ επειδή ο ίδιος είχε μόνο κόρες και σύμφωνα με τα Αγγλικά έθιμα δεν μπορούσαν να κληρονομήσουν τον πατέρα τους αν υπήρχαν γιοι στην ευρύτερη οικογένεια. Ο Τζώρτζ Νέβιλ κληρονόμησε επιπλέον και το ένα τρίτο της περιουσίας των Τίπτοφτ που κατείχε ο άτεκνος μεγάλος θείος του κόμης του Γούστερ. Η τεράστια κληρονομιά θα του έφερνε εισοδήματα περίπου 4.500 λίρες τον χρόνο κάτι που για την εποχή θα μπορούσε να συγκριθεί μόνο με την περιουσία του δούκα του Κλάρενς.

Δούκας του Μπέντφορντ
---------------------

Ο Τζώρτζ Νέβιλ πήρε τον τίτλο του δούκα του Μπέντφορντ χάρη στον αρραβώνα του με την Ελισάβετ της Υόρκης (1470). Ο τίτλος είχε κατασχεθεί από το στέμμα μετά τον θάνατο του Ιωάννη του Λάνκαστερ, 1ου δούκα του Μπέντφορντ στις 14 Σεπτεμβρίου 1435. Ο θείος του ωστόσο εξεγέρθηκε απέναντι στον Εδουάρδο Δ΄ της Αγγλίας τον οποίο υπηρετούσε μέχρι τότε, την επόμενη χρονιά ο πατέρας του και ο Γουόρικ σκοτώθηκαν σε μάχη εναντίον του βασιλιά. Ένα κοινοβουλευτικό διάταγμα (1475) του στέρησε την κληρονομιά του, το κοινοβούλιο αποφάσισε να την δώσει στην Άννα Νέβιλ που είχε παντρευτεί τον Ριχάρδο του Γκλόστερ μικρότερο αδελφό του Εδουάρδου Δ΄. Το ενδιαφέρον του Τζώρτζ στράφηκε στην κληρονομιά του μητρικού του παππού Εδμόνδου Ινγκάλντσθορπ και της μητρικής του γιαγιάς Ιωάννας Τίπτοφτ που ήταν αδελφή και διάδοχος του Τζων Τίπτοφτ, 1ου κόμη του Γούστερ. 
Λίγο μετά την ενηλικίωση του (1478) αρνήθηκε τον τίτλο με τον ισχυρισμό ότι δεν είχε χρήματα να κρατήσει τον τίτλο του δούκα. Ο τίτλος δόθηκε στον νεογέννητο Γεώργιο Πλανταγενέτη, 3ο γιο του Εδουάρδου Δ΄ που πέθανε την επόμενη χρονιά.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Darryl Roger Lundy: (Αγγλικά) *The Peerage*.
3. ↑  Castelli, Jorge H. "PLANTAGENET (1º D. Bedford)"
4. ↑  Ross 30
5. ↑  Ross 30 footnote
6. ↑  Ross 30

Πηγές
-----

* Hicks, Michael (1986). "What Might Have Been: George Neville, Duke of Bedford, 1465–83: His Identity and Significance". The Ricardian. 96. reprinted in his book Richard III and his Rivals.
* Ross, Charles (1981). Richard III. Methuen.
Το **20ό Φεστιβάλ Κινηματογράφου των Καννών** πραγματοποιήθηκε από τις 27 Απριλίου έως τις 12 Μαΐου του 1967. 

Οι Κάννες του 1967 έδωσαν το Μεγάλο Βραβείο στον Μικελάντζελο Αντονιόνι για το *Μπλόου Απ* (αγγλική παραγωγή με τη συμμετοχή της Ιταλίας). Ο δημιουργός χάραξε νέα πορεία στο έργο του. Στράφηκε στο Λονδίνο της δεκαετίας του 1960 με ήρωα έναν φωτογράφο μόδας ο οποίος ανακαλύπτει ότι έχει αποτυπώσει, τυχαία, ένα πτώμα πίσω από θάμνους. Πίσω από το μυστήριο, τις σχέσεις ανάμεσα στην εικόνα και τις εμφανίσεις της πραγματικότητας, υπάρχει πάντα το θέμα των ανθρωπίνων σχέσεων. Ένας νεαρός Αμερικανός έκανε την πρώτη του δειλή εμφάνιση στις Κάννες με την ταινία του *Τώρα που έγινες άνδρας* χωρίς να προκαλέσει ιδιαίτερη προσοχή. Επρόκειτο για τον Φράνσις Φορντ Κόπολα. Το τιμητικό βραβείο απονεμήθηκε στον Ρομπέρ Μπρεσόν για την προσφορά του στον κινηματογράφο. Και το ευτράπελο: ο Τζέρι Λιούις και ο Κιθ Ρίτσαρντς έκαναν τις πιο εκκεντρικές εμφανίσεις της χρονιάς. Ο ηθοποιός με τρία αυτοκίνητα και ένα μικρό φορτηγό (τόσα χρειαζόταν για να μεταφέρει τις αποσκευές και τη συνοδεία του) και ο μουσικός με την ενδυματολογική του άποψη.

Την ίδια χρονιά, στο φεστιβάλ προβλήθηκε η ελληνική ταινία *Οι θαλασσιές οι χάντρες* και η Ζωή Λάσκαρη προκάλεσε μίνι σκάνδαλο με την εμφάνισή της, εξαιτίας ενός διχτυωτού φορέματος που άφηνε λίγα στη φαντασία.

Παραπομπές
----------

1. ↑  Official Selection 1967 : All the Selection Festival De Cannes
2. ↑  *Μεγάλες ταινίες - Μεγάλα βραβεία*, Ιστορικό Λεύκωμα 1967, σελ. 153, Καθημερινή (1997)
3. ↑  Η εμφάνιση της Ζωής Λάσκαρη στις Κάννες το 1967 που προκαλεί μίνι σκάνδαλο Αρχειοθετήθηκε 2016-07-22 στο Wayback Machine. Ελληνικός Κινηματογράφος
Συντεταγμένες: 13°17′10″N 61°07′22″W﻿ / ﻿13.28611°N 61.12278°W﻿ / 13.28611; -61.12278

| Georgetown  Τζώρτζταουν |
| --- |
|  |
|
| Συνταγμένες: | 13°17′10″N 61°07′22″W |
|
| Χώρα: | Άγιος Βικέντιος και Γρεναδίνες |
|
| Ενορία: | Καρλόττα |
|
| Πληθυσμός (2006): | 1.695 κάτ. |

Για άλλες χρήσεις, δείτε: Τζώρτζταουν (αποσαφήνιση).  
Η **Τζώρτζταουν** (αγγλικά: Georgetown) είναι μια πόλη του Άγιου Βικέντιου και Γρεναδίνων και πρωτεύουσα της ενορίας Καρλόττα. Βρίσκεται στο νησί του Άγιου Βικέντιου. Βρίσκεται βορειοανατολικά της χώρας και ανατολικά του νησιού και της ενορίας. Έχει πληθυσμό, σύμφωνα με την απογραφή του 2006, 1.695 κατοίκους.

Γεωγραφία
---------

Η Τζώρτζταουν βρίσκεται στο νησί του Άγιου Βικέντιου. Βρίσκεται βορειοανατολικά της χώρας και ανατολικά του νησιού και της ενορίας.

Δημογραφία
----------

Σύμφωνα με την απογραφή του 2006, η Τζώρτζταουν είχε πληθυσμό 1.695 κατοίκων.

Δείτε επίσης
------------

* Κατάλογος κωμοπόλεων και χωριών του Άγιου Βικέντιου και Γρεναδίνων

Παραπομπές
----------

1. ↑  Χάρτης[*νεκρός σύνδεσμος*]

|  |  |  |  |
| --- | --- | --- | --- |
| 

| π • σ • ε
Πρωτεύουσες του Άγιου Βικέντιου και Γρεναδίνων |
| --- |
|  |
| 
* Λαγιού
* Κίνγκσταουν
* Σατωμπελαίρ
* Μπαρρουαλί
* Τζώρτζταουν
* Πορτ Ελίζαμπεθ
 |

 |
Ο **Φιλέας Θμούεως** ήταν χριστιανός επίσκοπος και συγγραφέας που έζησε στα τέλη του 3ου και στις αρχές του 4ου αιώνα.

Βίος
----

Ο Ευσέβιος Καισαρείας μας πληροφορεί πως αφού σταδιοδρόμησε σε διάφορα πολιτικά αξιώματα και «εν τοις κατά φιλοσοφίαν λόγοις», θα χειροτονηθεί επίσκοπος στην Θμούη περί το 300 μ.Χ. Στον διωγμό του Διοκλητιανού θα συλληφθεί, ( το 304), και μετά από μερικούς μήνες θα θανατωθεί, αφού προέβαλε ισχυρή και επιμονή αντίσταση.

Συγγραφικό έργο
---------------

Ο Ευσέβιος μας πληροφορεί πως έχει γράψει δύο επιστολές: *Προς Θμουΐτας*, στην οποία αποτυπώνει τις συνθήκες κράτησής του, καταγράφει λεπτομερώς τα πολλά είδη βασανισμού-«αναδεικνύοντας το κείμενο σε σπουδαία πηγή της ιστορίας του μαρτυρίου»- και προβάλει παράλληλα τους μάρτυρες ως πρότυπα καρτερίας στα μαρτύρια, και *Προς τον Μελίτιον Λυκοπόλεως* η οποία αν και φαίνεται να έχει συνταχθεί από τέσσερις αιγύπτιους επισκόπους,μεταξύ αυτών και τον Φιλέα, αυτός πρέπει να είναι ο συντάκτης της. Με αυτήν διαφωνούν για πράξεις και παραλλέιψεις του σχετικά με την χειροτονία κληρικών εκτός των ορίων της επισκοπής του και επειδή δεν δεχόταν τους μετανοούντες *πεπτωκότες*. Στην λατινική απόδοσή της μας έχει σωθεί η πληροφορία πως ο Μελίτιος Λυκοπόλεως αγνόησε τις συστάσεις τους.

Παραπομπές
----------

1. ↑  Στυλιανός Παπαδόπουλος, Πατρολογία, τομ. Β, Αθήνα, 1990, σελ.59

Πηγές
-----

* Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.917-918
* Στυλιανός Παπαδόπουλος, Πατρολογία, τομ. Β, Αθήνα, 1990, σελ.59-60

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 20485304
* LCCN: n94108575
* ISNI: 0000 0000 7859 6060
* GND: 119196972
* BNF: cb10682987q (data)

 |

 |
Το **Φεστιβάλ Κινηματογράφου του Τορίνο** (ιταλικά: Torino Film Festival) είναι ένα διεθνές φεστιβάλ κινηματογράφου που διοργανώνεται κάθε χρόνο από τις 22 έως τις 30 Νοεμβρίου στο Τορίνο της Ιταλίας. Είναι το δεύτερο μεγαλύτερο φεστιβάλ κινηματογράφου στην Ιταλία, μετά το Φεστιβάλ Κινηματογράφου της Βενετίας.

Ιστορία
-------

Ιδρύθηκε από τον κριτικό κινηματογράφου και καθηγητή Τζάννι Ροντολίνο ως "Διεθνές Φεστιβάλ Κινηματογράφου Τζιοβάννι" ή ως "Φεστιβάλ Κινηματογράφου Νέων". το 1982 στο Τορίνο, μια πόλη που ήταν σε οικονομική παρακμή. Το φεστιβάλ, που προσέλκυσε μεγάλα ονόματα του ιταλικού και διεθνούς κινηματογράφου, συνέβαλε στην αναζωογόνηση της πόλης τόσο οικονομικά όσο και πολιτιστικά. 
Οι πρώτοι διευθυντές ήταν οι Τζιάνι Ροντολίνο και Ανσάνο Τζιαναρέλι. Το 1998, το όνομα του φεστιβάλ άλλαξε σε Φεστιβάλ Κινηματογράφου του Τορίνο.

Το 2007 διορίστηκε καλλιτεχνικός διευθυντής του φεστιβάλ ο σκηνοθέτης Νάνι Μορέτι, με στόχο να καταστεί πιο γνωστό σε διεθνές επίπεδο. Ο Μορέτι έφυγε από τη θέση το 2008, μετά από δύο φεστιβάλ, για να επικεντρωθεί στη δική του κινηματογραφική παραγωγή. Τον διαδέχθηκε ο σκηνοθέτης Τζιάννι Αμέλιο.

Εξωτερικοί σύνδεσμοι
--------------------

* Ο Επίσημος ιστότοπος (Ιταλικά)
* Το Φεστιβάλ Κινηματογράφου Τορίνου 2018 στην imdb (Αγγλικά)
Πολιτικός κατακερματισμός των Βαλκανίων
**Βαλκανοποίηση**, είναι ένας γεωπολιτικός όρος, αρχικά χρησιμοποιήθηκε για να περιγράψει τη διαδικασία κατακερματισμού ή διάσπασης μιας περιοχής ή κράτους σε μικρότερες περιοχές ή κράτη που είναι συχνά εχθρικά ή μη-συνεργάσιμα μεταξύ τους, και θεωρείται υποτιμητικός.

Ο όρος αναφέρεται στη διαίρεση της Βαλκανικής χερσονήσου, όπου προηγουμένως κυριαρχούταν σχεδόν εξ ολοκλήρου από την Οθωμανική Αυτοκρατορία, σε μια σειρά από μικρότερα κράτη μεταξύ του 1817 και 1912. Ο όρος όμως τέθηκε σε κοινή χρήση μετά το τέλος του Πρώτου Παγκοσμίου Πολέμου, σε σχέση με τα πολυάριθμα νέα κράτη που προέκυψαν από την κατάρρευση της Αυστρο-Ουγγρικής Αυτοκρατορίας και της Ρωσικής Αυτοκρατορίας.

Ο όρος χρησιμοποιείται επίσης για να περιγράψει και άλλες μορφές διαιρέσεων, συμπεριλαμβανομένων, για παράδειγμα, την υποδιαίρεση του Διαδικτύου σε ξεχωριστούς θύλακες, την κατανομή των υποπεδίων και τη δημιουργία νέων πεδίων από την κοινωνιολογία, και την κατανομή συμφωνιών συνεργασίας που οφείλεται στην άνοδο των ανεξάρτητων ανταγωνιστικών φορέων.

Τον Ιανουάριο του 2007, σχετικά με την άνοδο του κινήματος που υποστηρίζει την ανεξαρτησία της Σκωτίας, ο Γκόρντον Μπράουν μίλησε για "βαλκανοποίηση της Βρετανίας".

Δείτε επίσης
------------

* Πόλεμος της Γιουγκοσλαβίας
* Βαλκανική Ομοσπονδία
* Φεουδαρχικός κατακερματισμός
* Παρατεταμένες κοινωνικές συγκρούσεις
* Πολυεθνικό κράτος
* Κριτική της πολυπολιτισμικότητας
* Σεκταριστική βία
* Κοινωνική πόλωση
* Πακιστανισμός

Πηγές
-----

1. ↑  Merriam-Webster Online Dictionary *1. to break up (as a region or group) into smaller and often hostile units.*
2. ↑  Vidanović, Ivan (2006). *Rečnik socijalnog rada* Udruženje stručnih radnika socijalne zaštite Srbije;
Društvo socijalnih radnika Srbije;
Asocijacija centra za socijalni rad Srbije;
Unija Studenata socijalnog rada. ISBN 86-904183-4-2.(Σερβικά)
3. ↑  "Balkanization" *Encyclopædia Britannica*
4. ↑  Google lays out browser aims, *Financial Times*, September 4, 2008
5. ↑  «BBC News | Politics | UK's existence is at risk - Brown». 13 January 2007. .
Ο **φετφάς** (αραβικά: فتوى‎) στην ισλαμική πίστη είναι μια μη δεσμευτική αλλά αξιόπιστη νομική άποψη ή διδακτική ερμηνεία που μπορεί να δώσει ένας σεϊχουλισλάμης, ειδικευμένος νομικός ή μουφτής, σε θέματα που σχετίζονται με τον ισλαμικό νόμο. Το πρόσωπο που εκδίδει φετφά ονομάζεται, από την άποψη αυτή, *μουφτής*, δηλαδή εκδότης φετφά, από το ρήμα أفتى *'aftā* = «έδωσε επίσημη νομική γνώμη».

Παραπομπές
----------

1. ↑  Οι κατασκευασμένες «ειδήσεις» και ο φετφάς tanea.gr
2. ↑  Hallaq, Wael B. «Fatwa». *Encyclopedia of the Modern Middle East and North Africa*. Encyclopedia.com. Ανακτήθηκε στις 22 Απριλίου 2013.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φετφάς**  |

* The Warped Economics of Fatwa: Demand Creates Its OWN Supply by Dr. Mohammad Omar Farooq
Στη Βιολογία ως **φωτότροφος**, ή *φωτοτροφικός*, ή *φωτοαυτότροφος* (photoautotroph), χαρακτηρίζεται ο οργανισμός εκείνος που μπορεί ο ίδιος να κατασκευάσει τις οργανικές ουσίες εκείνες τις οποίες χρειάζεται, χρησιμοποιώντας το φως ως πηγή ενέργειας.

Οι φωτότροφοι οργανισμοί, αποτελούν τύπο αυτότροφων οργανισμών, εξ ου και φωτοαυτότροφοι, που χρησιμοποιώντας το φως μπορούν και συνθέτουν οργανικές ενώσεις από ανόργανα υλικά, με τη φωτοσύνθεση που επιτυγχάνεται δια των χλωραπλαστών που φέρουν τα φυτά.

Συνεπώς όλα τα πράσινα φυτά χαρακτηρίζονται φωτότροφα ή φωτοαυτότροφα.

Δείτε επίσης
------------

* Ετερότροφος (προς σύγκριση)
* Χημειοτροφικός (προς σύγκριση)
Ο **Αντρίγια(ς) Βουκασινόβιτς Κραλγιέβιτς**, σερβ.: *Andrija Vukašinović Mrnjavčević* ή *Andrija Kraljević* (14ος αι.) από τον Οίκο των Μρνγιαβτσέβιτς ήταν Σέρβος ευγενής, που κυβέρνησε την περιοχή του Πρίλεπ 1371–1395. Ο πατέρας του ήταν ο Βουκάσιν βασιλιάς της Σερβίας (συγκυβερνήτης με τον Στέφαν-Ούρος Ε΄). Το Κραλγιέβιτς σημαίνει ο γιος τού *βασιλιά* (краљ/κραλ). Αδελφός του ήταν ο Μάρκος βασιλιάς της Σερβία, ο οποίος κυβέρνησε την περιοχή της Μακεδονίας (*Παλαιάς Σερβίας*) από το 1371 έως το 1395.

Κατείχε μία περιοχή τού βασιλείου τού μεγαλύτερου αδελφού του Μάρκου και έκοψε τα δικά του νομίσματα.  Μετά το τέλος τού Μάρκου το 1395, ο Aντρίγιας και ο αδελφός του Ντμιτάρ άφησαν τη Μακεδονία, για να εγκατασταθούν με τους Σέρβους στη Ραγκούσα, όπου έλαβαν έναν θησαυρό, που τους είχε αφήσει ο πατέρας τους βασιλιάς Βουκάσιν. Από τη Ραγκούσα κατευθύνθηκαν προς την Ουγγαρία, όπου εγκαταστάθηκαν με άλλους Σέρβους: ο Ντμίταρ έγινε «μεγάλος ζουπάν του Ζάραντ» και «βασιλικός διοικητής της πόλης Βιλάγκος», όπου υπήρχαν πολλοί Σέρβοι.  Σύμφωνα με το χρονικό του Ντεκάνι, ο Aντρίγιας απεβίωσε στη μάχη τού Ροβίνε.

Πηγές
-----

1. ↑  Cirkovic, S.M. (2004). *The Serbs*. Wiley. ISBN 9780631204718. Ανακτήθηκε στις 14 Οκτωβρίου 2014.
2. ↑  *Macedonia*
3. ↑  Successors of the Mrnjavčević family and theritories under their power 1371-1459, University of Belgrade, Faculty of Philosophy, PhD thesis of Aleksić Vladimir, page 147
Η **ανανέωση πλοίων** (αγγλ. *renewal of ships*) ή **ανανέωση στόλου** αφορά την αντικατάσταση παλιών πλοίων, δηλαδή μεγάλης ηλικίας από καινούργια λεγόμενα νεότευκτα ή μικρότερης ηλικίας. 

Όταν πρόκειται για πλοία ενός πλοιοκτήτη ή πλοιοκτήτριας εταιρείας για να προσδιορισθεί η ανανέωση λαμβάνεται υπ΄ όψη ο μέσος όρος της ηλικίας των υπ΄ αυτού πλοίων και υπολογίζεται με τον νεότερο μέσο όρο της ηλικίας των πλοίων του, εάν βεβαίως έχει βελτιωθεί αυτός. Εξυπακούεται όμως ότι κάθε νέα απόκτηση νεότερου πλοίου βελτιώνει την εικόνα ενώ κάθε πώληση ή διάλυση υπερήλικου πλοίου η βελτίωση είναι γρηγορότερη. Έτσι αν ο μέσος όρος ελαττώνεται (κατεβαίνει), τότε διαπιστώνεται βελτίωση, δηλαδή ανανέωση. 

Το ίδιο ακριβώς γίνεται προκειμένου να εκτιμηθεί ο βαθμός ανανέωσης εμπορικών στόλων των Χωρών ή και συνασπισμού αυτών λαμβάνοντας πάντα υπόψη το μέσο όρο της ηλικίας του στόλου. Με αυτό το κριτήριο γίνονται, κατ΄ έτος, συγκρίσεις των εμπορικών στόλων των χωρών οπότε και εξάγονται σαφή συμπεράσματα.

Ο Ελληνικός εμπορικός στόλος από τη δεκαετία του 1970 συνεχώς βελτιώνει τη θέση του στο θέμα αυτό και σήμερα, ειδικά στα πλοία της ακτοπλοΐας, κατέχει περίοπτη θέση στο παγκόσμιο ναυτιλιακό χώρο οποίος δεν παύει να παρακολουθεί με ιδιαίτερο ενδιαφέρον το αντικείμενο αυτό.

Η ανανέωση των πολεμικών πλοίων καθίσταται εκ των πραγμάτων αναγκαία ακολουθώντας τις ναυπηγικές και εξοπλιστικές τεχνολογικές εξελίξεις και ως εκ τούτου θεωρείται ιδιαίτερα επιβεβλημένη.
Στην Αρχαία ελληνική μυθολογία η **Ατθίς** ήταν Αθηναία πριγκίπισσα, κόρη του δεύτερου βασιλιά Κραναού και της Πεδιάδας, κόρης του Μύνητα από την Αρχαία Σπάρτη. Η Ατθίς έδωσε το όνομα της στην Αττική που λεγόταν πριν Ακταία, τα δύο πουλιά στα οποία μεταμορφώθηκαν η Φιλομήλη και η αδελφή της Πρόκνη λεγόντουσαν επίσης Ατθίς.

Παραπομπές
----------

1. ↑  Robert Graves. The Greek Myths (1960)
2. ↑  Παυσανίας, *"Περιγραφή της Ελλάδας"*, 1.2.5
3. ↑  Martial, 1.54.9 & 5.67.2

Πηγές
-----

* Pausanias, Description of Greece with an English Translation by W.H.S. Jones, Litt.D. and H.A. Ormerod, M.A. in 4 Volumes. Cambridge, MA, Harvard University Press; London, William Heinemann Ltd. 1918.
* Pausanias, Graeciae Descriptio. 3 vols. Leipzig, Teubner. 1903. Greek text available at the Perseus Digital Library.
***Το Τουρκικό Λουτρό*** (γαλλικά: *Le Bain turc*) είναι αριστουργηματικός πίνακας του Γάλλου ζωγράφου Ζαν Ωγκύστ Ντομινίκ Ενγκρ. Φιλοξενείται στο μουσείο του Λούβρου στο Παρίσι. Είναι ένα από τα τελευταία έργα του μεγάλου ζωγράφου, και ίσως το πιο ερωτικό όλων. Το έργο του ήταν παραγγελία του Ναπολέοντα και παρουσιάστηκε στο ευρύ κοινό μετά από πολλά χρόνια μετά τον θάνατό του. Ο Ενγκρ αναγκάστηκε να τροποποιήσει πολλές φορές την αρχική του έκδοση, διότι θεωρήθηκε πολύ τολμηρή.

Περιγραφή
---------

Ο Ενγκρ εμπνεύστηκε από τις επιστολές της Lady Montague (1690-1760), η οποία είχε επισκεφτεί ένα τούρκικο χαμάμ στην Κωνσταντινούπολη στις αρχές του 18ου αιώνα. Εικονίζει πλήθος γυμνών γυναικών, καθισμένες ή ξαπλωμένες σε διάφορες στάσεις. Στο κέντρο του πίνακα είναι τοποθετημένη μια οργανοπαίκτρια με γυρισμένη την πλάτη προς τον θεατή και μαντήλι δεμένο κότσο στα μαλλιά.

Πηγές
-----

* Παρουσίαση του πίνακα στο Μουσείο του Λούβρου

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 190592575
* GND: 4407299-5
* BNF: cb12559727g (data)

 |

 |
Η **Ατζλούν** (αραβικά: عجلون‎, *‘Ajlūn*) είναι λοφώδης πόλη στα βόρεια της Ιορδανίας, η οποία βρίσκεται 76 χιλιόμετρα βορειοδυτικά του Αμμάν. Φημίζεται για τα εντυπωσιακά ερείπια του κάστρου Ατζλούν του 12ου αιώνα. Η πόλη αποτελεί πρωτεύουσα του Κυβερνείου Ατζλούν, το οποίο έχει πληθυσμό άνω των 176.080 κατοίκων σε 27 χωριά και κωμοπόλεις σε έκταση περίπου 420 χλμ².

Σύμφωνα με την εθνική απογραφή της Ιορδανίας το 2015, ο πληθυσμός της πόλης Ατζλούν ήταν 9.990 πολίτες. Για το Κυβερνείο Ατζλούν στο σύνολό του, ο πληθυσμός ήταν περίπου 176.080 το 2015. Οι μουσουλμάνοι αποτελούν την πλειοψηφία του πληθυσμού της πόλης. Ζουν παράλληλα με τον αυτόχθονο χριστιανικό πληθυσμό. Το Κυβερνείο Ατζλούν είναι ιδιαίτερα αγροτικό, όπως αναφέρει η κατανομή του πληθυσμού.

Παραπομπές
----------

1. ↑  *GEOnet Names Server*. 11  Ιουνίου 2018. -970000.

Εξωτερικοί σύνδεσμοι
--------------------

* Πολυμέσα σχετικά με το θέμα  Ajlun στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137384516
* LCCN: n98045786
* SUDOC: 14746868X
* BNF: cb13508804z (data)

 |

 |
Τα **Φερμιόνια** είναι στοιχειώδη σωματίδια, με την χαρακτηριστική ιδιότητα να σχηματίζουν πλήρως αντισυμμετρικές σύνθετες κβαντικές καταστάσεις. Άλλο κοινό χαρακτηριστικό τους είναι το ημιακέραιο σπιν (1/2, 3/2 ...). 
Ως επακόλουθο υπόκεινται στην απαγορευτική αρχή του Πάουλι και στην στατιστική Φέρμι-Ντιράκ. 

Ένα τυπικό παράδειγμα φερμιονίων είναι τα ηλεκτρόνια γύρω από τον πυρήνα του ατόμου, που καταλαμβάνουν τις διαθέσιμες θέσεις στις στιβάδες.
Η απαγορευτική αρχή του Πάουλι ευθύνεται για τη σταθερότητα των ατομικών ηλεκτρονικών στιβάδων, απαραίτητη για την ύπαρξη της χημείας αλλά και γενικότερα για την σταθερότητα της ύλης.

Όλα τα στοιχειώδη σωμάτια είναι φερμιόνια ή μποζόνια.
Σωμάτια που αποτελούνται από φερμιόνια μπορούν να είναι φερμιόνια (όπως τα βαρυόνια) ή μποζόνια (όπως τα μεσόνια).

Τα στοιχειώδη σωμάτια που αποτελούν την ύλη είναι φερμιόνια και ανήκουν στα κουάρκ (που σχηματίζουν τα πρωτόνια και τα νετρόνια) ή στα λεπτόνια (όπως τα ηλεκτρόνια).

Παραδείγματα φερμιονίων είναι τα:

* ηλεκτρόνια
* πρωτόνια
* νετρόνια
* κουάρκ
* νετρίνα

Το σπιν των φερμιονίων αντί για ημιακέραιο συχνά λέγεται "ημιπεριττό" για να τονιστεί ότι δεν μπορεί να είναι ακέραιο, (το μισό ενός ακεραίου μπορεί και να είναι επίσης ακέραιος, π.χ. 4/2 = 2).

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φερμιόνιο**  |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
στοιχειώδη σωματίδια |
| --- |
|  |
| Φερμιόνια | 

|  |  |
| --- | --- |
| Κουάρκ | 
u  · d  · c  · s  · t  · b |
|  |
| Λεπτόνια | 
ηλεκτρόνιο  · νετρίνο ηλεκτρονίου  · μιόνιο  · νετρίνο μιονίου  · ταυ  · νετρίνο ταυ |

 |
|  |
| Μποζόνια | 

|  |  |
| --- | --- |
| Φορείς | 
φωτόνιο  · W  · Z  · g |
|  |
| βαθμωτό | 
Χιγκς |

 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85047833
* GND: 4121256-3
* SUDOC: 027801136
* BNF: cb11976538t (data)
* BNE: XX534885

 |

 |
*Βηθσαβεέ με το γράμμα του Δανιήλ*, 1654, λάδι σε μουσαμά, 103 x 87 εκ. Μουσείο του Λούβρου, Παρίσι
Ο **Βίλεμ Ντροστ** (*Willem Drost*, 1633 - 1659) ήταν Ολλανδός ζωγράφος και χαράκτης, πιθανώς γερμανικής καταγωγής. Για τη ζωή και το έργο του διαθέτουμε σήμερα ελάχιστες πληροφορίες. Σύμφωνα με τον ζωγράφο και συγγραφέα Άρνολντ Χουμπράκεν (1660-1719), υπήρξε μαθητής του Ρέμπραντ, περίπου το 1650. Στα μέσα της δεκαετίας του 1650 ταξίδεψε στην Ιταλία, όπου επισκέφτηκε τη Ρώμη και τη Βενετία. Φιλοτέχνησε κυρίως ιστορικά θέματα, εμπνευσμένα από τη Βίβλο.

Στα παλαιότερα σωζόμενα έργα του ανήκουν δύο πίνακες ζωγραφικής του 1653, καθώς και ένα χαρακτικό που χρονολογείται το 1652 και αποτελεί πιθανότατα αυτοπροσωπογραφία. Ο πίνακας *Η Βηθσαβεεέ με το γράμμα του Δανιήλ* (1654, Μουσείο του Λούβρου) θεωρείται το σπουδαιότερο έργο τού Ντροστ, βασισμένο πιθανότατα στον πίνακα *Η Βηθσαβεέ με το γράμμα του Δαβίδ* (1654, Λούβρο) που φιλοτέχνησε την ίδια χρονιά ο Ρέμπραντ. Στην ίδια χρονικά περίοδο ανήκει και η προσωπογραφία *Πορτρέτο νεαρής γυναίκας* που φέρει λανθασμένα την υπογραφή του Ρέμπραντ. Με δεδομένο το πρόβλημα της πιστοποίησης της αυθεντικότητας αρκετών έργων του Ρέμπραντ, συχνά έχει υποστηριχθεί πως ορισμένα από αυτά ενδεχομένως αποτελούν δημιουργίες του Ντροστ.

Παραπομπές
----------

1. 1 2  «Geraerd Drost». *Biografisch Portaal*. 04217009.
2. ↑  «Drost, Willem» 13  Δεκεμβρίου 2017.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βίλεμ Ντροστ** |

* B.P.J. Broos: 'Drost, Willem', Grove Art Online, Oxford University Press, 24 Δεκεμβρίου 2006

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 41780573
* **Europeana**: agent/base/61678
* LCCN: nr2002045676
* ISNI: 0000 0000 8445 7921
* GND: 123765161
* SUDOC: 096696133
* BNF: cb15068811w (data)
* BPN: 04217009
* ULAN: 500009474
* KulturNav: id
* RKD: 24317

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |
Απομίμηση ρολογιού Rolex
**Απομιμητικό εμπορικό προϊόν**, ή όπως κοινά αναφέρεται **προϊόν-μαϊμού**, ονομάζεται το πλαστό προϊόν ή η απομίμηση προϊόντος που προσφέρεται προς πώληση. Η διάδοση των απομιμητικών προϊόντων τα τελευταία χρόνια έγινε παγκόσμια και το εύρος των αγαθών τα οποία παρανόμως αντιγράφονται αυξήθηκε σημαντικά. Σύμφωνα με εκτιμήσεις του Γραφείου Αντιμετώπισης Πλαστογραφήσεων (*Counterfeiting Intelligence Bureau - CIB*) του Διεθνούς Εμπορικού Επιμελητηρίου (*International Chamber of Commerce - ICC*) τα απομιμητικά προϊόντα αποτελούν το 5 έως 7% συνολικά του παγκόσμιου εμπορίου. Μία αναφορά του Οργανισμού Οικονομικής Συνεργασίας και Ανάπτυξης (*Organisation for Economic Co-operation and Development - OECD*) αναφέρει ότι η ζημιά από απομιμητικά και πειρατικά προϊόντα ανέρχεται έως και 200 δισ. Δολάρια το 2005 και γύρω στα 250 δισ. Δολάρια το 2007. Άλλες εκτιμήσεις καταλήγουν σε πιο ένα περισσότερο ακριβές ποσό της τάξης των 600 δισ. Δολαρίων, καθώς οι εκτιμήσεις του OECD δεν περιλαμβάνουν τις διαδικτυακές αγορές και τα προϊόντα που πλαστογραφούνται και πωλούνται μέσα στην ίδια χώρα. 

Η γκάμα των καταναλωτικών αγαθών που πλαστογραφούνται και πωλούνται ως αυθεντικά είναι ευρεία. Εκτός από πολυάριθμα μικρά προϊόντα όπως ρολόγια, τσιγάρα, ταινίες και λογισμικό, μεγαλύτερα προϊόντα πλαστογραφούνται επίσης ως αυτοκίνητα και μοτοσυκλέτες. Υπάρχει μία ταχέως αναπτυσσόμενη αγορά για απομιμήσεις φαρμάκων και ηλεκτρονικών εξαρτημάτων, με πλαστογραφημένα ηλεκτρονικά εξαρτήματα να έχουν βρεθεί από τη NASA, το Αμερικανικό Ναυτικό και τον Αμερικανικό Στρατό, με τις εκτιμήσεις να υποδηλώνουν ότι η αγορά πλαστών ηλεκτρονικών διπλασιάστηκε μεταξύ το 2005 και του 2008.

Παραπομπές
----------

1. ↑  ICC Counterfeiting Intelligence Bureau (1997), Countering Counterfeiting: A Guide to Protecting and Enforcing Intellectual Property Rights, United Kingdom.
2. ↑  «The Economic Effect of Counterfeiting and Piracy, Executive Summary» (PDF). OECD, Paris. 2007. Ανακτήθηκε στις 8 Αυγούστου 2019.
3. 1 2 3  "The spread of counterfeiting: Knock-offs catch on" *Economist* magazine, March 4, 2010
4. ↑  «Magnitude of counterfeiting and piracy of tangible products – November 2009 update» (PDF). OECD, Paris. 2009. Ανακτήθηκε στις 8 Αυγούστου 2019.
5. ↑  "Caught selling fake microchips to the Navy" Αρχειοθετήθηκε 2011-12-30 στο Wayback Machine. Applied DNA Sciences, April 4, 2011

Περαιτέρω ανάγνωση
------------------

* Phillips, Tim. *Knockoff: The Deadly Trade in Counterfeit Goods* Kogan Page, U.K. (2006)
* Wilson, Bee. *Swindled: The Dark History of Food Fraud, from Poisoned Candy to Counterfeit Coffee*, Princeton University Press (2008)


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Counterfeit consumer goods  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Αρίστυλλος** ήταν διαπρεπής αρχαίος Έλληνας αστρονόμος. Καταγόταν από τη Σάμο και έζησε περί τον 3ο αιώνα π.Χ..

Τον Αρίστυλλο αναφέρουν ο Κλαύδιος Πτολεμαίος στην Αλμαγέστη, καθώς και ο Πλούταρχος, που τον μνημονεύει ως συγγραφέα αστρονομικών παρατηρήσεων. Έζησε στην Αλεξάνδρεια και μαζί με τον Τιμόχαρι θεωρούνται ως οι μόνοι αστρονόμοι που έκαναν αστρονομικές παρατηρήσεις πριν από τον Ίππαρχο. Ο Αρίστυλλος εκτέλεσε πολλές παρατηρήσεις επί βασιλείας των Πτολεμαίων Σωτήρος και Φιλαδέλφου. Ειδικότερα σημαντικές ήταν οι παρατηρήσεις του επί του αστερισμού του Αιγόκερου και των τριών αστέρων της Μεγάλης Άρκτου.

Προς τιμή του αρχαίου αυτού Έλληνα αστρονόμου δόθηκε ονομασία σε κρατήρα της σελήνης.

Παραπομπές
----------

1. ↑  Almageste, vol. 16
2. ↑  Pannekoek, Anton (1989). *A history of astronomy* (στα Αγγλικά) (illustrated έκδοση). Courier Dover Publications. σελ. 124. ISBN 0486659941.
3. ↑  Πλούταρχος, Περί του εμφαινομένου προσώπου τω κύκλω της σελήνης

Πηγές
-----

* "Μεγάλη Ελληνική Εγκυκλοπαίδεια" τομ.Ε΄, σελ.523.
**Απολυταρχική καθοδήγηση** είναι ένας από τους τρεις τρόπους άσκησης της ηγεσίας στον εργασιακό χώρο.   

Στην απολυταρχική καθοδήγηση οτιδήποτε λέει ο διευθυντής ενός οργανισμού/εταιρίας θα πρέπει να ακολουθείται πιστά από τους υφιστάμενους οι οποίοι έχουν μικρή ή καθόλου συμμετοχή στην λήψη αποφάσεων.  

Για να επιτευχθεί το αποτέλεσμα αυτό το διευθυντικό στέλεχος χρησιμοποιεί την εξουσία που του εξασφαλίζει η ιεραρχική του θέση. 
Βέβαια υπάρχει θετική αλλά και αρνητική πλευρά σε αυτόν τον τρόπο άσκησης της ηγεσίας.   

Η θετική πλευρά αυτής της τακτικής είναι ότι επιτυγχάνονται καλά αποτελέσματα σε περιπτώσεις όπου η ίδια η φύση της εργασίας δεν αφήνει περιθώρια για επιλογές(π.χ. μια γραμμή συναρμολόγησης). Αυτό εξαρτάται σαφώς από τους υφιστάμενους του οργανισμού αν είναι πειθαρχημένη ή όχι. Αντίθετα η αρνητική πλευρά ότι οι υφιστάμενοι δεν έχουν ελεύθερο πεδίο δράσης λόγω του απολυταρχικού ηγέτη που συνήθως δέχεται όλη την αναγνώριση για τις επιτυχίες ενώ επιρρίπτει όλες τις ευθύνες για τις αποτυχίες στους εργαζόμενους. Ο τρόπος αυτός μπορεί να χρησιμοποιηθεί στην εποχή μας σε οργανισμούς αλλά επιλεκτικά διότι διαταράσσει την λειτουργία του.
Τορτέλι με σέσκουλο, ρικότα, μανιτάρια και πεκορίνο, από το χωριό Sasso Pisano
 Πικρό τορτέλο, της πόλης Καστέλ Γκοφρέντο
Ο όρος **τορτέλι** χρησιμοποιείται κυρίως στην Εμίλια-Ρομάνια, τη Λομβαρδία και την Τοσκάνη για να προσδιορίσει έναν τύπο γεμιστών ζυμαρικών με ορθογώνιο σχήμα. Τα τορτέλι σερβίρονται συνήθως με λιωμένο βούτυρο ή λαρδί, είτε με σάλτσα ντομάτας ή σάλτσα με κιμά.

Το πιο χαρακτηριστικό πιάτο είναι τορτέλι με ρικότα και μυρωδικά, καρυκευμένα με βούτυρο και φασκόμηλο. Επίσης χαρακτηριστικά είναι τα πράσινα τορτέλι, τα τορτέλι με κολοκύθα, τα τορτέλι της περιοχής Πάρμα με τυρί ρικότα και μυρωδικά, τα τορτέλι με σπανάκι, τσουκνίδες, αγκινάρες, πατάτες και αυτά με γλυκόξινη γέμιση από την νότια περιοχή της Πάρμα.

Το τορτέλο της περιοχής Μέλο είναι χαρακτηριστικό πιάτο στην Πιστόια. Το τορτέλο πατάτας είναι διαδεδομένο στα εδάφη του Αρέτσο, της Φλωρεντίας και του Πράτο. Το τορτέλο με σπανάκι ξεχωρίζει για την γέμιση και για το μεγαλύτερο μέγεθός του. Γνωστά είναι επίσης τα τορτέλι πατάτας που ονομάζονται Mugellana, όπως επίσης και τα γλυκά του Πιτιλιάνο, εβραϊκής προέλευσης. 

Τα τορτέλι των Απουανών Άλπεων έχουν ημικυκλικό σχήμα και περιέχουν γέμιση κρέατος και μυρωδικών (θυμάρι, ή peporino). Αρχικά, το πιάτο μαγειρευόταν αποκλειστικά την Τσικνοπέμπτη, τώρα έχει μπει στις κουζίνες και παρασκευάζεται ακόμα σε μη εορταστικές περιστάσεις. 

Στην επαρχία Λούκκα, παρασκευάζονται μεγαλύτερα στρογγυλά τορτέλι (δύο στρώσεις ζύμης περίπου 1 ή 2 χιλ.) με γέμιση από κρέας (μοσχάρι ή χοιρινό και μερικές φορές λουκάνικο), μουσκεμένο μπαγιάτικο ψωμί, σέσκουλο, αυγό, πιπέρι και μοσχοκάρυδο, καρυκευμένο με σάλτσα από κιμά ή ντομάτα. Κατά την κυνηγετική περίοδο μπορείτε να βρείτε στα εστιατόρια μια παραλλαγή με αγριογούρουνο. 

Στην βόρεια περιοχή της Φορλί-Τσεζένα, είναι παραδοσιακά τα τετράγωνα ψητά τορτέλι, γεμιστά με πατάτες που είναι αρωματισμένες με μπέικον ή λουκάνικο και μερικές φορές με μυρωδικά, όπως είναι το κάρδαμο. 

Ομοίως με τα ραβιόλια, υπάρχουν και εκδοχές τηγανητών και γλυκών τορτέλι, γεμιστών με μαρμελάδα, ρικότα ή σοκολάτα.

Παραπομπές
----------

1. ↑  «Tortél Dóls». Confraternita del Tortél Dóls. Αρχειοθετήθηκε από το πρωτότυπο στις 6 Μαΐου 2021. Ανακτήθηκε στις 20 Ιουνίου 2021.
2. ↑  
«Tortello del Melo». Terra di Toscana. Ανακτήθηκε στις 20 Ιουνίου 2021.
3. ↑  
«Tortello maremmano con spinaci». Terra di Toscana. Ανακτήθηκε στις 20 Ιουνίου 2021.
4. ↑  
«Tortelli alla Lastra». giallozafferano. 17 Δεκεμβρίου 2019. Ανακτήθηκε στις 20 Ιουνίου 2021.
Προτομή Διονυσίου Κόκκινου, Κήπος Εθνικής Βιβλιοθήκης, Αθήνα. Έργο του Βάσου Γερμενή
Ο **Βάσος Γερμενής** (1896 – 1966) ήταν Έλληνας ζωγράφος και γλύπτης του 20ού αιώνα.

Βιογραφία
---------

Ο Γερμενής γεννήθηκε στο Φισκάρδο της Κεφαλονιάς το 1896, αλλά μεγάλωσε στην Κέρκυρα, όπου πήρε τα πρώτα μαθήματα ζωγραφικής στην *Καλλιτεχνική Σχολή της Κέρκυρας*. Αργότερα συνέχισε τις σπουδές του στην Αθήνα όπου παράλληλα με τη Νομική Σχολή του Πανεπιστημίου Αθηνών φοίτησε και στην Ανωτάτη Σχολή Καλών Τεχνών (Α.Σ.Κ.Τ.) της Αθήνας με δασκάλους τους Γεώργιο Ροϊλό, Γεώργιο Ιακωβίδη, Σπυρίδωνα Βικάτο και Δημήτριο Γερανιώτη στη ζωγραφική και τον Θωμά Θωμόπουλο στη γλυπτική. Από ένα σημείο και έπειτα εγκατέλειψε τη νομική για να αφοσιωθεί στις καλλιτεχνικές σπουδές.

Μετά το πέρας των σπουδών του ταξίδεψε στην Ευρώπη και την ελληνική επαρχία. Έμεινε για πέντε χρόνια στην Αιθιοπία, ως επίσημος ζωγράφος του αυτοκράτορα Χαϊλέ Σελασιέ, διακόσμησε το μαυσωλείο του και αγιογράφησε το Ναό της Αγίας Τριάδας στην Αντίς Αμπέμπα. Διοργάνωσε τρεις ατομικές εκθέσεις των έργων του και έλαβε μέρος και σε πολλές ομαδικές.

Τα ζωγραφικά έργα του Βάσου Γερμενή είναι κυρίως θαλασσογραφίες, τοπία, πορτραίτα και ηθογραφίες, που διαπνέονται από ακαδημαϊκή αντίληψη με χρωματικότητα του ύστερου ιμπρεσιονισμού.

Ο Γερμενής, παράλληλα με το ζωγραφικό έργο του, ασχολήθηκε με τη γλυπτική. Το 1950 φιλοτέχνησε το «Ηρώο των πεσόντων του Βασιλικού Ναυτικού» στο Σκαραμαγκά. Επίσης, λάξευσε με ρεαλιστικό τρόπο πλήθος προτομών, όπως του Διονυσίου Σολωμού, του Λορέντζου Μαβίλη, του Ανδρέα Λασκαράτου κ. ά. Μαρμάρινη προτομή του Διονυσίου Κόκκινου (1883 – 1967), ακαδημαϊκού, ιστοριογράφου, πεζογράφου και συγγραφέα θεατρικών έργων, έργο του Βάσου Γερμενή, έχει τοποθετηθεί στο κηπάριο της πίσω πλευράς της Εθνικής Βιβλιοθήκης στην Αθήνα. 

Ο Γερμενής έλαβε ως τιμητικές διακρίσεις το Χρυσό Σταυρό του Τάγματος του Φοίνικος και το Χρυσό Σταυρό του Γεωργίου Α'. Πέθανε το 1966 στην Αθήνα.

Παραπομπές
----------

1. 1 2  b7f12544-4a22-e111-9c2b-000c29604b72. Ανακτήθηκε στις 4  Ιουλίου 2020.
2. ↑  *reproduction right*. b7f12544-4a22-e111-9c2b-000c29604b72.
3. ↑  b7f12544-4a22-e111-9c2b-000c29604b72. Ανακτήθηκε στις 4  Ιουλίου 2020.
4. 1 2  «Γερμενής Βάσος (1896 Φισκάρδο Κεφαλλονιάς - 1966 Αθήνα)». National Gallery. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 20 Ιουλίου 2015.
5. 1 2  Στέλιος Λυδάκης: «*Οι Έλληνες Γλύπτες – Η νεοελληνική γλυπτική: ιστορία – τυπολογία – λεξικό γλυπτών*», τόμ. 5ος, σελ. 301 - 302, Εκδοτικός οίκος «ΜΕΛΙΣΣΑ», Αθήνα, 1981.
6. 1 2  Εγκυκλοπαίδεια *Πάπυρος-Λαρούς-Μπριτάνικα*, λήμμα «Γερμενής, Βάσος» (κείμενο Μ. Στεφανίδη), τόμ. 16, σελ. 439, Εκδόσεις Πάπυρος, Αθήνα, 1996
7. 1 2  *Πινακοθήκη Ε. Αβέρωφ/Μέτσοβο, Ζωγραφική - Χαρακτική - Γλυπτική,* Ίδρυμα Ευάγγελου Αβέρωφ - Τοσίτσα, Αθήνα, 2008, σελ. 118.

Πηγές
-----

* Στέλιος Λυδάκης: «Οι Έλληνες Γλύπτες – Η νεοελληνική γλυπτική: ιστορία – τυπολογία – λεξικό γλυπτών», τόμ. 5ος, σελ. 301 - 302, Εκδοτικός οίκος «ΜΕΛΙΣΣΑ», Αθήνα, 1981.
* Εγκυκλοπαίδεια Πάπυρος-Λαρούς-Μπριτάνικα, λήμμα «Γερμενής, Βάσος» (κείμενο Μ. Στεφανίδη), τόμ. 16, σελ. 439, Εκδόσεις Πάπυρος, Αθήνα, 1996.
Για άλλες χρήσεις, δείτε: Απολλώνιος.
Ο **Απολλώνιος** ο επονομαζόμενος **Σοφιστής**, γραμματικός και λεξικογράφος του 1ου μ.Χ. αιώνα, γιος του επίσης γραμματικού *Αρχέβουλου ή Αρχέβιου*,

 
γεννήθηκε στην Αλεξάνδρεια, αλλά έζησε και δίδαξε στη Ρώμη του Τιβέριου.

Από τα έργα του διασώθηκε, σε χειρόγραφο κώδικα του 1065 μ.Χ. το *"Λεξικόν κατά στοιχείον της τε Ιλιάδος και Οδυσσείας"*, ένα ερμηνευτικό και ετυμολογικό λεξικό της ομηρικής γλώσσας, γνωστό στη διεθνή βιβλιογραφία και ως *Ομηρικό Λεξικό του Απολλωνίου*.

Για την σύνταξη του λεξικού του, ο Απολλώνιος χρησιμοποίησε το έργο του προγενεστέρου του γραμματικού Αρίσταρχου του Σαμόθρακος, αλλά και του συγχρόνου του Απίωνος, και υιοθέτησε την αλφαβητική κατάταξη των λημμάτων με βάση τα δύο πρώτα ψηφία της κάθε λέξης.

Το *Όμηρικό Λεξικό* εκδόθηκε το 1773  
στο Παρίσι με λατινική μετάφραση και το 1833  
στο Βερολίνο. Στην Ελλάδα πρωτοκυκλοφόρησε το 2001 από τις εκδόσεις Ηλιοδρόμιον.

Παραπομπές
----------

1. ↑  Λεξικόν Σουΐδα, **Ἀπολλώνιος**.
2. ↑  Jean-Claude Boulanger, *Les inventeurs de dictionnaires: de l'eduba des scribes mésopotamiens au scriptorium des moines médiévaux*, σελ. 173, Les presses de l'Université d' Ottawa, 2003.
3. ↑  W. Smith, *Dictionary of Greek and Roman Biography and Mythology*, Τόμος Ι, **Apollonius 5**.
4. ↑  Apollonius Sophista, Apollonii Sophistae Lexicon Homericum, Βερολίνο, 1833.
5. ↑  Απολλώνιου Σοφιστού, Λεξικόν κατά στοιχείον της τε Ιλιάδος και Οδυσσείας, Ηλιοδρόμιον, 2001.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 266713061
* **ΕΒΕ**: 169600
* **BiblioNet**: **41672**
* ISNI: 0000 0004 3075 3935
* GND: 118649841
* SELIBR: 174840
* SUDOC: 139887253
* BNF: cb105632116 (data)
* BIBSYS: 94010219
* ICCU: UFIV058235
* BNE: XX1194353

 |

 |
Στην ελληνική μυθολογία με τη συλλογική ονομασία **Φόρκιδες** ή **Φορκυάδες** είναι γνωστές οι θυγατέρες του Φόρκυος και της Κητούς (η οποία κατά μία εκδοχή ήταν ετεροθαλής αδελφή του, ως κόρη της Γαίας). Φόρκιδες ήταν οι Γραίες, οι Γοργόνες και οι Σειρήνες (για κάποιους συγγραφείς και η Σκύλλα και η Χάρυβδις). Οι Φόρκιδες έμειναν περιβόητες ως σύμβολα της τρομακτικής ασχήμιας, πιθανώς αλληγορία ή υποδήλωση για τα δυσάρεστα αποτελέσματα της αιμομιξίας.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 702
* Το αντίστοιχο άρθρο της αγγλόγλωσσης Wikipedia
Η **Χαρισία** σύμφωνα με τον Παυσανία ήταν πόλη της αρχαίας Αρκαδίας.

Βρισκόταν 10 στάδια από την Σκιά και κοντά στους Τρικολώνους. Το όνομα της προέρχεται από τον οικιστή της Χαρίσιο , έναν από τους 50 γιούς του Λυκάονα και εγγονό του Πελασγού. Ο Παυσανίας αναφέρεται ελάχιστα στην πόλη, προφανώς την εποχή που πέρασε από εκεί βρισκόταν σε παρακμή. Ήταν από τις Αρκαδικές πόλεις που οίκισαν την Μεγαλόπολη κατά την ίδρυση της από τον Επαμεινώνδα. Η θέση της αρχαίας πόλης δεν έχει βρεθεί αλλά πιστεύεται ότι βρισκόταν στην περιοχή του σημερινού *Τριλόφου*.

Παραπομπές
----------

1. ↑  ἐντεῦθεν μετὰ σταδίους ὡς δέκα πόλεως Χαρισιῶν ὑπομνήματά ἐστιν οὐ πολλά, σταδίων δὲ ἄλλων δέκα ἐστὶν ἀπὸ Χαρισιῶν ἐς Τρικολώνους ὁδός Παυσανία Αρκαδικά
2. ↑  ὠνομάσθησαν δὲ καὶ ἀπὸ Κρώμου Κρῶμοι, καὶ Χαρισία Χαρίσιον ἔχουσα οἰκιστήν Παυσανία Αρκαδικά
3. ↑  ...αὶ Ζοίτιον καὶ Χαρισία καὶ Πτολέδερμα ... Παυσανία Αρκαδικά
Η Γενική Αστυνομική Διεύθυνση Αττικής
**Αστυνομικό τμήμα**, **Αστυνομική Διεύθυνση** ή **Σταθμός Χωροφυλακής** ονομάζεται το κτίριο που στεγάζει τις υπηρεσίες του νόμιμου σώματος επιβολής του νόμου και της τάξης. Υπάρχουν 1.024 αστυνομικά τμήματα και διευθύνσεις στην ελληνική επικράτεια, καθένα από αυτά είναι υπεύθυνο για την ασφάλεια των πολιτών στην περιοχή του. Συνήθως διαθέτουν χώρους στάθμευσης για τα οχήματα, χώρους ανάκρισης και κελιά προσωρινής κράτησης. 

Τα αστυνομικά τμήματα διαθέτουν συνήθως: 
Τμήμα Εκπαίδευσης   

Τμήμα Πολιτικού Προσωπικού   

Τμήμα Γενικής Αστυνόμευσης   

Τμήμα Επιχειρήσεων   

Τμήμα Ασφαλείας και Αλλοδαπών   

Τμήμα Πολιτικού Σχεδιασμού Εκτάκτου Ανάγκης   

Τμήμα Διοικητικής Υποστήριξης   

Διεύθυνση Τροχαίας   

Διεύθυνση Δημόσιας Ασφάλειας   

Διεύθυνση διαβατηρίων   

κ.α..

Παραπομπές
----------

1. ↑   με τον νόμο 1481/1-10-1984, ΦΕΚ Α΄ - 152 η Ελληνική Χωροφυλακή καταργήθηκε